Movimiento Nacionalista Aragonés

Movimiento Nacionalista Aragonés (MNA) estió un partiu politico nacionalista aragonés, que s'establió a fins de l'anyo 1978 por antigos miembros d'o Partido Socialista d'Aragón (PSA) que no aceptaron integrar-se en o PSOE y por miembros d'o Rolde d'Estudios Nazionalista Aragonés. Se definiva como socialista, autochestionario y asambleario.

A mayor parti d'os suyos militants yeran d'as ciudatz de Zaragoza y Uesca, y entre os militants mas destacatos se podeban trobar os historiadors Bizén Pinilla y Antonio Peiró. Encara que participó mui activament en o proceso preautonomico, en l'anyo 1981 heba perdito fuerza, protagonismo, y en l'anyo 1983 ya heba desapareixito como partiu organizato. A mayor parti d'os suyos miembros remataron integrando-sen en Chunta Aragonesista.

Categoría:Partius politicos nacionalistas aragoneses